CELEX: 62009TN0224
Language: et
Date: 2009-06-05 00:00:00
Title: Kohtuasi T-224/09: 5. juunil 2009 esitatud hagi — CEVA versus komisjon

29.8.2009   
            
            
               ET
            
            
               Euroopa Liidu Teataja
            
            
               C 205/40
            
         5. juunil 2009 esitatud hagi — CEVA versus komisjon
   (Kohtuasi T-224/09)
   2009/C 205/74
   Kohtumenetluse keel: prantsuse
   
      Pooled
   
   
      Hageja: Centre d’étude et de valorisation des algues SA (CEVA) (Pleubian, Prantsusmaa) (esindaja: advokaat J.-M. Peyrical)
   
      Kostja: Euroopa Ühenduste Komisjon
   
      Hageja nõuded
   
   
               —
            
            
               esimese võimalusena tuvastada, et Euroopa Komisjonil puudub lepinguline suhe CEVA-ga, seega
            
         
               —
            
            
               tühistada Euroopa Komisjoni 6. aprilli 2009. aasta täitekorraldus nr 3230900440;
            
         
               —
            
            
               teise võimalusena tuvastada, et Euroopa Komisjoni 6. aprilli 2009. aasta täitekorraldus nr 3230900440 on põhjendamata;
            
         
               —
            
            
               tuvastada, et juhul, kui CEVA tasub komisjonile 179 896 eurot koos viivisega, võib tulemuseks olla alusetu rikastumine;
            
         
               —
            
            
               seega tühistada Euroopa Komisjoni 6. aprilli 2009. aasta täitekorraldus nr 3230900440.
            
         
      Väited ja peamised argumendid
   
   Hageja palub käesolevas hagis tühistada täitekorralduse, millega komisjon on nõudnud hagejale tehnoloogilise uurimis- ja arendustegevuse projekti puudutava lepingu PROTOP nr EVK3-CT-2002-30004 raames ettemaksuna makstud summade tagastamist täies ulatuses.
   Hageja esitab hagi põhjendamiseks kolm väidet:
   
               —
            
            
               täitekorraldus ei ole vastuvõetav, kuna hageja ja komisjoni vahel puudub lepinguline suhe;
            
         
               —
            
            
               täitekorraldus ei ole piisavalt põhjendatud, kuna see tugineb lepinguliste kohustuste väidetavale rikkumisele hageja poolt, ilma et komisjon oleks seda väidet õiguslikult ja faktiliselt põhjendanud;
            
         
               —
            
            
               rikutud on alusetu rikastumise keelu põhimõtet, kuna komisjoni poolt nõutava summa tasumine täies ulatuses tooks kaasa komisjoni alusetu rikastumise, kuna komisjon on saanud kasutada hageja poolt läbi viidud tööde ja uuringute tulemusi, ilma et ta oleks nende teostamise eest tasunud.